Document ID: 32005D0271

32005D0271
L 086/13
SLUŽBENI LIST EUROPSKE UNIJE
ODLUKA KOMISIJE
od 30. ožujka 2005.
o izmjeni Dodatka B Prilogu XII. Aktu o pristupanju iz 2003. godine u vezi s određenih objekata u sektorima ribe, mesa i mlijeka u Poljskoj
(priopćena pod brojem dokumenta C(2005) 967)
(Tekst značajan za EGP)
(2005/271/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov Prilog XII. poglavlje 6. odjeljak B pododjeljak I. točku (1.) stavak (e),
budući da:
(1)
Poljskoj su odobrena prijelazna razdoblja za određene objekte navedene u Dodatku B Prilogu XII. Aktu o pristupanju iz 2003. godine.
(2)
Dodatak B Prilogu XII. Aktu o pristupanju iz 2003. godine izmijenjen je odlukama Komisije 2004/458/EZ (2), 2004/471/EZ (3) i 2004/474/EZ (4).
(3)
Prema službenoj izjavi nadležnog tijela Poljske, određeni objekti iz sektora ribe, mesa i mlijeka završili su svoj postupak unapređenja, i sada su u potpunosti u skladu sa zakonodavstvom Zajednice. Osim toga, neki objekti u sektoru mlijeka kojima je bila dopuštena prerada mlijeka koje ispunjava zahtjeve EU-a i prerada mlijeka koje ne ispunjava zahtjeve EU, prerađivat će samo mlijeko koje ispunjava zahtjeve EU-a. Stoga bi te objekte trebalo izbrisati iz popisa objekata koja su u prijelaznom razdoblju.
(4)
U sektorima ribe, mesa i mlijeka neki su objekti prestali obavljati svoju djelatnost. Te bi objekte također trebalo izbrisati iz popisa objekata koji su u prijelaznom razdoblju.
(5)
Dodatak B Prilogu XII. Aktu o pristupanju iz 2003. bi stoga trebalo izmijeniti na odgovarajući način.
(6)
Stalni odbor za prehrambeni lanac i zdravlje životinja obaviješten je o mjerama predviđenim ovom Odlukom,
DONIJELA JE OVU ODLUKU:
Članak 1.
Objekti navedeni u Prilogu ovoj Odluci brišu se iz Dodatka B Prilogu XII. Aktu o pristupanju iz 2003. godine.
Članak 2.
Ova je Odluka upućena državama članicama.
Sastavljeno u Bruxellesu 30. ožujka 2005.

Labels: 17
0
7
6
18
15